Priekšlikums PADOMES ĪSTENOŠANAS REGULA, ar ko izbeidz antidempinga procedūru par Ķīnas Tautas Republikas izcelsmes glifosāta importu /* COM/2010/0684 galīgā redakcija - NLE 2010/0332 */





[pic] | EIROPAS KOMISIJA | Briselē, 19.11.2010 COM(2010) 684 galīgā redakcija 2010/0332 (NLE) Priekšlikums PADOMES ĪSTENOŠANAS REGULA, ar ko izbeidz antidempinga procedūru par Ķīnas Tautas Republikas izcelsmes glifosāta importu PASKAIDROJUMA RAKSTS 1. PRIEKŠLIKUMA KONTEKSTS 2. Priekšlikuma pamatojums un mērķi Šis priekšlikums attiecas uz to, kā procedūrā par Ķīnas Tautas Republikas izcelsmes glifosāta importu piemēro Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamatregula”). - Vispārīgais konteksts Šis priekšlikums sagatavots, īstenojot pamatregulu un veicot izmeklēšanu saskaņā ar pamatregulā noteiktajām pamatprasībām un procedūras prasībām. - Spēkā esošie noteikumi priekšlikuma jomā Padomes 2004. gada 24. septembra Regula (EK) Nr. 1683/2004[1], ar ko uzliek antidempinga nodevu tāda glifosāta importam, kura izcelsme ir Ķīnas Tautas Republikā. Komisijas 2009. gada 14. maija Lēmums Nr. 383/2009[2], ar ko aptur galīgos antidempinga maksājumus, kas Ķīnas Tautas Republikas izcelsmes glifosāta importam noteikti ar Padomes Regulu (EK) Nr. 1683/2004. Padomes 2010. gada 11. februāra Īstenošanas regula (ES) Nr. 126/2010[3], ar ko pagarina apturēšanas termiņu galīgajai antidempinga nodevai, kas ar Regulu (EK) Nr. 1683/2004 uzlikta tāda glifosāta importam, kura izcelsme ir Ķīnas Tautas Republika. - Atbilstība pārējiem Savienības politikas virzieniem un mērķiem Nepiemēro. 3. APSPRIEšANāS AR IEINTERESēTAJāM PERSONāM UN IETEKMES NOVēRTēJUMS 4. Apspriešanās ar ieinteresētajām personām Procedūrā iesaistītajām ieinteresētajām personām ir bijusi iespēja aizstāvēt savas intereses izmeklēšanas laikā saskaņā ar pamatregulas noteikumiem. - Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. - Ietekmes novērtējums Šis priekšlikums ir sagatavots, īstenojot pamatregulu. Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu uzskaitījums. 5. PRIEKŠLIKUMA JURIDISKIE ASPEKTI 6. Ierosināto pasākumu kopsavilkums Komisija 2009. gada 29. septembrī sāka spēkā esošo antidempinga pasākumu pārskatīšanu termiņa beigās attiecībā uz Ķīnas Tautas Republikas izcelsmes glifosātu. Pieprasījumu iesniedza Eiropas Glifosāta ražotāju asociācija (“pieprasījuma iesniedzējs”) visu Savienības glifosāta produkcijas ražotāju vārdā. Šīs izmeklēšanas mērķis bija pārbaudīt, vai pasākumu izbeigšana var izraisīt dempinga un Savienības ražošanas nozarei nodarītā kaitējuma turpināšanos un atkārtošanos. Izmeklēšanas laikā pieprasījuma iesniedzējs oficiāli atsauca savu pārskatīšanu termiņa beigās pieprasījumu. Pēc šīs atsaukšanas Komisijai nav argumentu, kas ļautu domāt, ka Savienības intereses varētu attaisnot pārskatīšanas izmeklēšanas turpināšanu, un tādēļ ierosina izbeigt izmeklēšanu un atcelt pasākumus. Tāpēc Padomei ir ierosināts pieņemt pievienoto priekšlikumu regulai, kas iespējami drīz, bet ne vēlāk kā 2010. gada 22. decembrī jāpublicē Eiropas Savienības Oficiālajā Vēstnesī . - Juridiskais pamats Padomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis. - Subsidiaritātes princips Priekšlikums ir Eiropas Savienības ekskluzīvā kompetencē. Tāpēc subsidiaritātes principu nepiemēro. - Proporcionalitātes princips Priekšlikums atbilst proporcionalitātes principam šādu iemeslu dēļ. Rīcības forma ir aprakstīta iepriekš minētajā pamatregulā un neparedz valstu lēmumus. Netiek prasīts norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo varas iestāžu, uzņēmēju un pilsoņu finansiālo un administratīvo slogu. - Juridisko instrumentu izvēle Ierosinātais juridiskais instruments: regula. Citi instrumenti nebūtu piemēroti šāda iemesla dēļ. Citi instrumenti nebūtu piemēroti, jo pamatregula neparedz alternatīvas. 7. IETEKME UZ BUDŽETU Priekšlikums neietekmē Savienības budžetu. 2010/0332 (NLE) Priekšlikums PADOMES ĪSTENOŠANAS REGULA, ar ko izbeidz antidempinga procedūru par Ķīnas Tautas Republikas izcelsmes glifosāta importu EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis,[4] (“pamatregula”) un jo īpaši tās 9. pantu un 11. panta 2. punktu, ņemot vērā priekšlikumu, ko Eiropas Komisija (“Komisija”) iesniedza pēc apspriešanās ar padomdevēju komiteju, tā kā: 8. PROCEDŪRA 9. Spēkā esošie pasākumi 10. Pēc pārskatīšanas izmeklēšanas, kas notika saskaņā ar pamatregulas 11. panta 2. punktu, Padome ar Regulu (EK) Nr. 1683/2004[5] noteica galīgu antidempinga maksājumu tāda glifosāta importam, kura izcelsme ir Ķīnas Tautas Republikā un kuru patlaban klasificē ar KN kodu ex 2931 00 99 un ex 3808 93 27 (“attiecīgais ražojums”). Šo maksājumu piemēroja glifosāta importam, kas sūtīts no Malaizijas, neatkarīgi no tā, vai Malaizijas izcelsme ir norādīta deklarācijā, izņemot importu, ko ražojis Crop Protection (M) Sdn. Bhd ., un glifosāta importam, kas sūtīts no Taizemes, neatkarīgi no tā, vai Taizemes izcelsme ir norādīta deklarācijā, izņemot importu, kas ražots Sinon Corporation . Antidempinga maksājuma likme ir 29,9 %. 11. Ar Lēmumu 2009/383/EK[6] Komisija apturēja galīgos antidempinga maksājumus uz 9 mēnešiem no 2009. gada 16. maija. Pēc tam Padome ar Regulu (ES) Nr. 126/2010[7] apturēšanu pagarināja uz 1 gadu no 2010. gada 14. februāra. 12. Pieprasījums veikt pārskatīšanu 13. Pēc tam, kad tika publicēts paziņojums par gaidāmajām termiņa beigām[8] spēkā esošajiem antidempinga pasākumiem, kurus piemēro Ķīnas Tautas Republikas (“attiecīgā valsts”) izcelsmes glifosāta importam, Komisija 2009. gada 29. jūnijā saņēma pieprasījumu veikt pārskatīšanu saskaņā ar pamatregulas 11. panta 2. punktu. 14. Pieprasījumu iesniedza Eiropas Glifosāta ražotāju asociācija (“pieprasījuma iesniedzējs”) visu Savienības glifosāta produkcijas ražotāju vārdā. 15. Pieprasījumā bija pirmšķietami pierādījumi, ka, pārtraucot pasākumus, dempings un kaitējums Savienības ražošanas nozarē, iespējams, turpināsies vai atkārtosies. 16. Pārskatīšanas sākšana 17. Tādēļ, apspriedusies ar padomdevēju komiteju, Komisija ar paziņojumu, kas publicēts Eiropas Savienības Oficiālajā Vēstnesī[9] , sāka antidempinga procedūru attiecībā uz tāda glifosāta importu Eiropas Savienībā, ko patlaban klasificē ar KN kodu ex 2931 00 99 un ex 3808 93 27 un kura izcelsme ir Ķīnas Tautas Republikā. 18. Par pārskatīšanas izmeklēšanas sākšanu Komisija oficiāli informēja attiecīgos importētājus, ražotājus eksportētājus, Ķīnas Tautas Republikas pārstāvjus, reprezentatīvos lietotājus un Savienības ražotājus. Ieinteresētajām personām bija dota iespēja paziņojumā par procedūras sākšanu noteiktajā termiņā rakstiski darīt zināmu savu viedokli un lūgt, lai tās uzklausītu. 19. PIEPRASĪJUMA ATSAUKŠANA 20. Pieteikuma iesniedzējs ar 2010. gada 21. septembra vēstuli Komisijai oficiāli atsauca pieprasījumu. 21. Saskaņā ar pamatregulas 9. panta 1. punktu un 11. panta 2. punktu procedūru var izbeigt, ja pieprasījums ir atsaukts, izņemot gadījumus, kad šāda izbeigšana nav Savienības interesēs. 22. Uzskatīja, ka šī procedūra jāizbeidz, jo izmeklēšanā netika atklāti apsvērumi, kas liecinātu, ka izbeigšana nav Savienības interesēs. Par to attiecīgi informēja ieinteresētās personas, un tām bija iespēja izteikt piezīmes. Tomēr netika saņemtas piezīmes, kas varētu ietekmēt šo apsvērumu. 23. Tāpēc uzskatīja, ka antidempinga pārskatīšana termiņa beigās attiecībā uz Ķīnas Tautas Republikas izcelsmes glifosāta importu Savienībā ir jāizbeidz un spēkā esošie pasākumi jāatceļ, IR PIEŅĒMUSI ŠO REGULU. 1. pants Ar šo atceļ antidempinga pasākumus glifosāta importam, kuru patlaban klasificē ar KN kodu ex 2931 00 99 un ex 3808 93 27 un kura izcelsme ir Ķīnas Tautas Republikā, un izbeidz procedūru attiecībā uz minēto importu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, [..] Padomes vārdā — priekšsēdētājs [1] OV L 303, 30.9.2004., 1. lpp. [2] OV L 120, 15.5.2009., 20. lpp. [3] OV L 40, 13.2.2010., 1. lpp. [4] OV L 343, 22.12.2009., 51. lpp. [5] OV L 303, 30.9.2004., 1. lpp. [6] OV L 120, 15.5.2009., 20. lpp. [7] OV L 40, 13.2.2010., 1. lpp. [8] OV C 115, 20.5.2009., 19. lpp. [9] OV C 234, 29.9.2009., 9. lpp.